Некалі ў Красненскім сельсавеце існавала вёска з не вельмі мілагучнай назвай Прыдаткі. Каму і на якой падставе яна прыдавалася, адназначнага тлумачэння не існуе. Але важна другое: згодна з Праграмай адраджэння і развіцця вёскі, у ходзе ажыццяўлення якой быў абуладкаваны аграгарадок Краснае, кардынальным чынам змянілася і аблічча Прыдаткаў. Цяпер гэта адна з добраўпарадкаваных вуліц аграгарадка.